आप याद कीजिए कि आपने एक देश, एक चुनाव पर कितनी बहसें देखीं. कितने लेख देखे या पढ़े. क्या हुआ उस मसले का. 2003 से अटल बिहारी वाजपेयी और उससे पहले से आडवाणी इस मसले को पब्लिक स्पेस में धकेलते रहे हैं. कभी कुछ नहीं हुआ. पांच साल के कार्यकाल में मोदी इस थीम को ज़मीन पर नहीं उतार सकेंगे. हां, वो चर्चा चाहते थे चर्चा हो गई और चर्चा के बहाने उस पर चर्चा नहीं हुई जिस पर होनी चाहिए थी. नौकरी की समस्या एक उदाहरण के रूप में आप ले सकते हैं.